open-index/open-wikipedia-markdown huggingface dataset:
Bolivian kansalaisuus

**Bolivian kansalaisuus** on laillinen suhde Bolivian monikansaisen valtion ja yksityishenkilön välillä. Maassa noudatetaan lähtökohtaisesti ius soli -periaatetta.

## Kansalasiuuden saaminen syntymällä
Syntyperäisiä bolivialaisia ovat maan perustuslain mukaan sellaiset henkilöt, jotka ovat syntyneet Bolivian maaperällä. Poikkeuksena tästä ovat sellaiset henkilöt, joiden vanhemmat oleskelevat maassa vieraan valtion diplomaatteina. Lisäksi ulkomailla syntyneet lapset, joiden vanhemmista vähintään toisella on Bolivian kansalasiuus lapsen syntyessä, lasketaan syntyperäisiksi bolivialaisiksi.

## Kansalaisuuden saaminen hakemuksella
Hakemuksen perusteella kansalaisuus voidaan myöntää henkilölle, joka täyttää seuraavat ehdot:

* on asunut maassa yhtäjaksoisesti ja laillisesti väh. 3 vuotta
* on oma-aloitteisesti ja vapaaehtoisesti ilmoittanut, että haluaa ottaa vastaan Bolivian kansalaisuuden
* täyttää muut vuonna 2014 annetun kirjallisen määräyksen nimeämät ehdot:
** on läpäissyt maahanmuuttoviranomaisten järjestämän Bolivian historiaa käsittelevän kokeen (ei koske alle 12-vuotiaita hakijoita)
** on antanut hallituksen ministerille kirjallisen ilmoituksen halustaan ottaa vastaan Bolivian kansalaisuus
** on pannut hakemuksen alulle todistajien läsnäollessa
** pystyy todistamaan asuneensa Boliviassa väh. 3 vuotta joko väliaikaisen tai pysyvän oleskeluluvan turvin
** omaa väh. 6 kuukautta vanhan passin tai henkilötodistuksen
** on toimittanut ulkoministeriöön syntymätodistuksensa tai sen virallisen kopion (käännetty ja laillistettu)
** omaa ulkomaalaisille tarkoitetun henkilökortin
** todistus puhtaasta rikosrekisteristä (lisäksi Interpolin myöntämä todistus puhtaasta rikosrekisteristä, jos hakija on oleskellut Bolivian ulkopuolella yli 3 kuukautta)
** todistajanlausunto Boliviassa harjoitetusta ammatista tai muusta vastaavasta toiminnasta 
** ajantasainen valokuva
** todistus hakemukseen liittyvien maksujen maksamisesta

## Kaksoiskansalaisuus ja kansalaisuuden menettäminen
Bolivia sallii kaksoiskansalaisuuden.

Bolivian nykyinen perustuslaki ei ota kantaa siihen, missä tilanteessa henkilö voisi menettää kansalaisuutensa, minkä vuoksi sen voidaan toistaiseksi katsoa olevan mahdotonta.

## Lähteet

* 

### Viitteet
Norderstedt Mitten rautatieasema

**Norderstedt Mitte** on rautatieasema Norderstedtin kaupungissa, Saksassa, joka avattiin 28. syyskuuta 1996. Asema on Hampurin metron U1-linjan ja AKN Eisenbahnin pääteasema. Asemalla on laiturinvälinen vaihtoyhteys linjojen välillä. Aseman suunnitteli arkkitehtitoimisto Adelheim und Dittmer. 

## Historia
Nykyisen aseman edeltäjä oli Alsternordbahnin (nykyinen A2) Harkseichen-Falkenbergin asema vuosina 1953-1979. Se sijaitsi hieman etelämpänä, entisen Heidbergstraßen tasoristeyksen alueella. Tuolloin aseman ympäristö oli harvaan asuttua. Norderstedtin kaupungin perustamisen jälkeen vuonna 1970 alueelle rakennettiin kuitenkin uusi Norderstedt Mitten kortteli. Harkseichen-Falkenbergin asema nimettiin siksi uudelleen Norderstedt Mitteksi toukokuussa 1979.

Metron laajennustyöt Garstedtista Norderstedtiin alkoivat vuonna 1991. Alsternordbahnin rata rakennettiin uudelle reitille länteen, jotta metron käyttämä vanha reitti voitiin rakentaa kokonaan uudelleen. Vanhan Norderstedt Mitten aseman A2-laituri siirrettiin pohjoisemmaksi. Kun uusi metrolinja otettiin käyttöön syyskuussa 1996, A2-linjaa lyhennettiin asemalle. Vähän myöhemmin A2:n rata asemalla otettiin käyttöön.

## Lähteet
Andrés Mazali

**Andrés Mazali Gini** (22. heinäkuuta 1902 Montevideo – 30. lokakuuta 1975) oli uruguaylainen jalkapalloilija, joka pelasi maalivahdin pelipaikalla. Hän oli pituudeltaan 172-senttimetrinen.

Mazali pelasi seuraurallaan muun muassa 11 vuotta Nacionalissa. Hän voitti sen riveissä viidesti Uruguayn liigamestaruuden. Mazali pelasi 17 ottelua Uruguayn A-maajoukkueessa ja voitti kahdesti olympiakultaa Pariisista 1924 ja Amsterdamista 1928. Lisäksi hän voitti joukkueessa kolmesti Copa Américan 1923, 1924 ja 1926.

## Lähteet

## Aiheesta muualla
Sky Void of Stars

**Sky Void of Stars** on Katatonian studioalbumi, joka on julkaistu 20. tammikuuta 2023 Napalm Recordsin kautta.

Yhtyeen Jonas Renksen mukaan albumin kappaleet ovat suoraviivaisempia, jotka sopivat livenä soitettavaksi.

## Kappaleet

## Arviot
* Kaaoszine: 
* *[[Soundi]]*: 

## Lähteet

## Aiheesta muualla
* 
*
Alsterhalbring

**Alsterhalbring** oli hampurin metron suunniteltu linja, jota ei koskaan toteutettu. Sitä kutsuttiin varhaisissa suunnitelmissa myös Halbringlinieksi ja vuodesta 1950 lähtien se nimettiin myös G-streckeksi / Äusserer Ringiksi, linjasta käytettiin myös nimeä U5. 

## 1920-luvun suunnitelmat
Alsterhalbringin alustavat suunnitelmat ovat peräisin 1920-luvulta. Tuolloin linjan oli määrä kulkea Schlumpin ja Hallerstraßen kautta Außenalsterin alla Mundsburgin kautta Horniin. Näitä suunnitelmia ei toteutettu. Etusijalle asetettiin Kellinghusenstraßen ja Jungfernstiegin välinen linja, eli niin sanottu Kelljunglinie. Hallerstraßen asemalla laiturilla tehtiin jo alustavat rakennustyöt (muutetun tukirakenteen muodossa), koska myöhemmin suunniteltiin siirtymää Alsterhalringin poikittaislaiturille, joka olisi kulkenut sen alla.

## Suunnitelmat vuodelta 1950
Vuoden 1950 yleissuunnitelman ja vuoden 1960 jälleenrakennussuunnitelman myöhempien muutosten mukaan Alsterhalbringin oli tarkoitus kulkea Altonasta Elbbrückeniin ja yhdistää Altonan, Eimsbüttelin ja Eppendorfin kaupunginosat kaupungin länsiosassa Uhlenhorstiin ja Rothenburgsortiin idässä ja tarjota paremmat yhteydet näiden välillä.

Vielä vuonna 1970 Hampurin senaatti oletti, että Alsterhalbring rakennettaisiin tuolloin suunnitellun U4:n avaamisen jälkeen. Hieman myöhemmin Hampurin kaupungin taloudellisten ongelmien vuoksi metron rakentaminen kuitenkin suurelta osin keskeytettiin.

Radan varrella oli tarkoitus alittaa useita olemassa olevia metrolinjoja. Tätä varten tehtiin vain muutama alustava rakennustyö. Burgstraßen aseman (U2) länsipuolella on kaksi peräkkäistä syvennystä radalla kaupungin keskustan suuntaan, mikä olisi mahdollistanut myöhemmän sisään- ja uloskäynnin Alsterhalbringiin.

Winterhuder Wegin metroasemalla Alsterhalbringin oli tarkoitus pysähtyä kahdella laituritasolla, joissa kummassakin oli kaksi raidetta kumpaankin suuntaan. Linja olisi käyttänyt yhtä rataa kummallakin laituritasolla. Kummankin laiturin toiset raiteet oli tarkoitettu suunnitellulle U4:lle.

## Lähteet

## Aiheesta muualla
* UrbanRail.net
Ulrik Christian Gyldenløve

**Ulrik Christian Gyldenløve** voi tarkoittaa seuraavia:

* Ulrik Christian Gyldenløve (1630–1658), tanskalainen kenraalimajuri, Kristian IV:n avioton poika
* Ulrik Christian Gyldenløve (1678–1719), tanskalainen amiraali, Kristian V:n avioton poika
Metanoia (albumi)

**Metanoia** on Persefonen studioalbumi, joka on julkaistu 4. helmikuuta 2022 Napalm Recordsin kautta.

Yhtyeen mukaan albumin nimi viittaa tarpeeseen kyseenalaistaa uskomukset pystyäkseen kasvamaan.

## Kappaleet

## Kokoonpano
Yhtyeen kokoonpano:
* Marc Martins - laulu
* Miguel “Moe” Espinosa - koskettimet ja laulu
* Carlos Lozano - kitara
* Filipe Baldaia - kitara
* Toni Mestre - bassokitara
* Sergi ” Bobby” Verdeguer - rummut

## Arviot
* Kaaoszine: 
* Metal Injection: 8,5/10
* The Prog Mind: 7/10
* Ghost Cult Magazine: 6/10

## Lähteet

## Aiheesta muualla
* 
*
Metanoia

**Metanoia** voi tarkoittaa seuraavia:
* Metanoia, australialainen yhtye
* *[[Metanoia (albumi)|Metanoia]]*, Persefonen vuoden 2022 albumi
* *[[Metanoia (IAMXin albumi)|Metanoia]]* IAMXin vuoden 2015 albumi
* *[[Metanoia (Yōsei Teikokun albumu)|Metanoia]]*, Yōsei Teikokun vuoden 2007 albumi
* *[[Metanoia (Porcupine Treen albumi)|Metanoia]]*, Porcupine Treen vuoden 1998 albumi
Aathma

**Aathma** on Persefonen studioalbumi, joka on julkaistu 24. helmikuuta 2017 ViciSolum Productionsin kautta.

## Kappaleet

## Arviot
* Angry Metal Guy: 4.0/5.0
* Metal Injection: 8/10.
* The Prog Mind: 9.5/10

## Lähteet

## Aiheesta muualla
* 
*
Alvear Tower

**Alvear Tower Puerto Madero** on Argentiinan pääkaupungissa Buenos Airesissa sijaitseva 235 metriä korkea pilvenpiirtäjä. Se on lokakuussa 2025 Argentiinan korkein rakennus. Rakennus on asuinkäytössä, ja sen päämateriaali on betoni. Se rakennettiin vuosina 2012–2018.

## Lähteet

## Aiheesta muualla
Le Parc Figueroa Alcorta

**Le Parc Figueroa Alcorta** on kahdesta pilvenpiirtäjästä koostuva rakennuskokonaisuus Argentiinan pääkaupungissa Buenos Airesissa. Molemmat rakennukset valmistuivat vuonna 2009, ja ne ovat asuinkäytössä. Rakennuksista korkeampi, 173-metrinen Torre Cavia, on lokakuussa 2025 Argentiinan toiseksi korkein rakennus. Rakennuksista matalampi Torre Alcorta on 123 metrin korkeuinen. Molempien rakennusten päämateriaali on betoni.

## Lähteet

## Aiheesta muualla
Lyhtykardinaaliahven

**Lyhtykardinaaliahven** (*Rhabdamia gracilis*) on kardinaaliahveniin kuuluva kalalaji. Lajia tavataan indopasifiselta merialueelta.

## Koko ja ulkonäkö
Lyhtykardinaaliahven voi kasvaa 5–7 cm pitkäksi. Ruumiinrakenteeltaan laji on pitkänomainen. Kalan ruumis on suurelta osin läpikuultavan harmahtava tai punertava. Kylkiviivan kohdalla kuljee sinertävä juova ja kiduskansissa on vaaleanpunaista väriä. Lyhtykardinaaliahvenen ruumiin takaosassa on musta laikku, ja pyrstöevän kärjet ovat mustat.

## Levinneisyys ja elintavat
Lyhtykardinaaliahvenen levinneisyysalue ulottuu Afrikan itärannikolta ja Punaiselta mereltä Japaniin ja Kookossaarille. Kala elää kivikkoisilla koralliriutoilla parvina. Lyhtykardinaaliahven on yöaktiivinen ja syö eläinplanktonia.

Lyhtykardinaaliahvenia hyödynnetään syötteinä esimerkiksi kalastettaessa boniitteja.

## Lähteet
Teoston kulttuurisäätiö

**Teoston kulttuurisäätiö** (myös **Teosto-säätiö**) on vuonna 2024 perustettu musiikin tekijöiden säätiö. Teosto päätti säätiön perustamisesta ylimääräisessä jäsenkokouksessa 13. joulukuuta 2023. Säätiön tehtävä on kotimaisen musiikin ja sen tekijöiden toimintaedellytysten edistäminen. Säätiö myöntää musiikin tekijöille apurahoja ja rahoittaa alan hankkeita. 

Säätiön rahoitus tulee vuonna 2009 perustetusta Teosto-rahastosta. Rahaston varat ovat peräisin Teoston omaisuuden myynnistä (mm. toimitilarakennus ja tontti Lauttasaaressa). Omaisuutta on kartutettu sijoittamalla varoja. Teoston rahasto lahjoitti säätiölle vuonna 2024 noin 10 miljoonaa ja vuonna 2025 noin 20 miljoonaa euroa.
## Apurahat
Säätiö myöntää apuahoja säveltäjille, sanoittajille ja sovittajille taiteelliseen työskentelyyn sekä kuluihin. Vuonna 2024 tekijöille jaettiin pilottina 408&nbsp;000 euroa 6&nbsp;000 euron apurahoina. 

Vuonna 2025 syksyllä ensimmäisessä varsinaisessa apurahahaussa tekijöille jaettiin 32&nbsp;000 ja 8&nbsp;000 euron summia 560&nbsp;000 euron edestä. Tekijöiden apurahahaku järjestetään kaksi kertaa vuodessa.

Hankehauissa vuosina 2024 ja 2025 tukea sai kolme hanketta
## Hallinto

### Johtajat
* Liisa Ketomäki 9/2024–11/2024
* Teijamari Jyrkkiö, asianhoitaja 11/2024-4/2025, säätiön johtaja alkaen 5/2025–
### Hallitus
* Anna Baijars, hallituksen puheenjohtaja (2024–)
* Risto Salminen  hallituksen varapuheenjohtaja, Teoston toimitusjohtaja (2024–)
* Johanna Juhola (2026–)
* Veli Kujala (2024–)
* Jari Muikku, Suomen Musiikkikustantajat ry:n toiminnanjohtaja (2024–)
* Kyösti Salokorpi (2024–)
* Aku Toivonen (2024–)
* Tommi Tuomainen, toimitusjohtaja Elements Music Oy (2024–)
* Vappu Verronen, Suomen Säveltäjät ry:n toiminnanjohtaja (2024–)
#### Entiset jäsenet
* Pauliina Lerche, (2024–2026)

### Asiantuntijatoimikunta
Asiantuntijatoimikunta tekee ehdotuksen apurahansaajista
* Minna Huuskonen, puheenjohtaja, omistaja Minnamurra Music Management & Agency
* Jari Knuutinen, varapuheenjohtaja
* Jari Eskola, intendentti, Helsingin kaupunginorkesteri
* Markus Fagerudd, säveltäjä
* Semira Ketroussi, A&R Elements Music Oy ja Island Records Finland
* Kaija Kärkinen
* Lasse Kurki
* Minna Leinonen
* Lotta Savolainen, MusicxMedia -tapahtuman toiminnanjohtaja, toimittaja ja muusikko

## Lähteet

## Aiheesta muualla
* Teoston kulttuurisäätiön kotisivut
Hallerstraßen metroasema

**Hallerstraße** on Hampurin metron U1-linjan asema, joka avattiin 2. kesäkuuta 1929. Asemaa käyttää arkisin 18 658 matkustajaa päivässä.

## Historia
Asema avattiin 2. kesäkuuta 1929 osana KellJung-linjaa, joka on nykyään osa U1-linjaa. Aivan Hallerstraßen aseman vieressä oli vuoteen 1997 asti Hamburger SV:n Rothenbaumin stadion.

Aseman rakentamisen yhteydessä tehtiin alustavia töitä suunniteltua Alsterhalbring-linjan asemaa varten. Vuosina 1938-1945 aseman nimi oli Ostmarkstraße.

Rothenbaumin stadionin välittömässä läheisyydessä sijaitsevan entisen bunkkerin purkamisen ja multimediakeskukseksi muuttamisen yhteydessä metroasema modernisoitiin vuonna 1997. Hampurilainen taiteilija Jürgen Linden loi pysäkille installaation, joka koostui maahan maalatusta tenniskentästä alsterhalbringin tukirakenteen paikalla, jonka päissä on kaksi akryylitennispelaajamaalausta. 6. lokakuuta 2015 lähtien pysäkillä on ollut hissi, joten se on esteetön. Peruskorjaustöiden aikana laiturin keskiosaa korotettiin esteettömyyden mahdollistamiseksi ja maalattu tenniskenttä korvattiin shakkilautakuviolla.

## Lähteet
Elegy (yhtye)

**Elegy** oli alankomaalainen metallimusiikin yhtye. Yhtyeen tyylilaji on progressiivinen power metal. Yhtye ilmoitti paluusta vuonna 2024.

## Diskografia
### Studioalbumit
* 
* 
* 
* 
* 
* 
* 

## Lähteet

## Aiheesta muualla
*
FläktGroup

**FläktGroup** on kansainvälinen ilmanvaihtotuotteiden- ja teknologian valmistaja. Konserni toimii 65 maassa eri puolilla maailmaa. Yritys on ollut osa Samsung Electronicsia marraskuusta 2025  ja toimii Suomessa nimellä FläktGroup Finland Oy.  

## Toiminta
FläktGroup toimittaa tuotteitaan maailmanlaajuisesti, ja sillä on myyntiä 65 maassa sekä tuotantoa Euroopassa, Aasiassa ja Yhdysvalloissa. FläktGroupin pääkonttori sijaitsee Saksassa.

## Historia
FläktGroupin toiminnan juuret Suomessa ulottuvat vuoteen 1931, jolloin perustettiin Suomen Puhallintehdas. Yhtiö osti Ilmateollisuus Oy:n Nokialta vuonna 1986, ja vuonna 1988 sekä Suomen Puhallintehdas että ruotsalainen AB Svenska Fläktfabriken siirtyivät ABB-konsernin omistukseen.

1990-luvun alussa yhtiö toimi nimellä ABB Fläkt Oy, ja sen tytäryhtiö Lapinleimu Oy fuusioitiin emoyhtiöön vuonna 1997. Joulukuussa 2001 ABB myi ilmanvaihtoliiketoimintansa Global Air Movementille, ja seuraavana vuonna ABB:n ilmankäsittelytuotteet yhdistettiin englantilaisen Woods Air Movement Ltd:n kanssa muodostaen uuden Fläkt Woods Groupin.

Vuonna 2016 yhtiö myytiin pääomasijoitusyhtiö Tritonille. Samalla Fläkt Woods ja Tritonin aiemmin hankkima DencoHappel yhdistyivät, ja uusi konserni sai nimen FläktGroup. 

Samsung Electronics ilmoitti 14. toukokuuta 2025 ostavansa FläktGroupin. Kauppa saatiin päätökseen 6.marraskuuta 2025. 

## Lähteet

## Aiheesta muualla
* FläktGroup Finland Oy
Susan Stryker

**Susan Stryker** (s. 7. heinäkuuta 1961 Fort Sill, Oklahoma) on yhdysvaltalainen sukupuolentutkija, transsukupuolisten oikeuksia ajava aktivisti, kirjailija ja elokuvantekijä. Hänellä on ollut johtava asema transsukupuolisten tutkimuksen kehittämisessä.

Stryker sai kandidaatin arvon Oklahoman yliopistosta vuonna 1983. Hän alkoi puhua avoimesti identiteetistään transnaisena 1980-luvun loppupuolella. Stryker väitteli filosofian tohtoriksi historiassa Kalifornian yliopistosta Berkeleysta vuonna 1992. Hän eli ennen sukupuolenkorjausprosessiaan yhdentoista vuoden ajan suhteessa naisen kanssa ja sai pojan. Stryker oli mukana perustamassa suoran toiminnan Transgender Nation -aktivistiryhmää. Hänen esseensä *My Words to Victor Frankenstein Above the Village of Chamounix: Performing Transgender Rage* (1993) vakiintui yhdeksi transsukupuolisten tutkimuksen perusteksteistä. Strykeristä tuli vuonna 1999 GLBT Historical Societyn toiminnanjohtaja. Hän työskenteli GLBT Historical Societyssa viiden vuoden ajan. Tämän jälkeen hän teki tohtorintutkinnon jälkeistä työtä seksuaalisuuden tutkimuksessa Stanfordin yliopistossa.

Stryker työskenteli sukupuolentutkimuksen ja naistutkimuksen professorina Arizonan yliopistossa. Hän johti siellä viiden vuoden ajan Institute for LGBT Studiesia ja perusti yliopiston Transgender Studies Initiativen. Stryker oli vuosina 2019–2020 presidentillinen fellow ja vieraileva professori Yalen yliopistossa. Hän toimi vuosina 2020–2022 Mills Collegen Barbara Lee -professorina naisten johtajuudessa. Strykerin teos *Transgender History: The Roots of Today’s Revolution* (2008, 2017) otettiin Yhdysvalloissa laajaan käyttöön johdantoteoksena transsukupuolisten historiaan. Stryker oli toimittamassa kaksiosaista *Transgender Studies Reader* -teosta sekä julkaisua *The Transgender Studies Reader Remix* ja perustamassa *[[Transgender Studies Quarterly]]* -lehteä. Stryker oli yksi dokumenttielokuvan *Screaming Queens: The Riot at Compton’s Cafeteria* (2005) ohjaajista.

## Lähteet
Kökşetaun ylänkö

**Kökşetaun ylänkö** () on ylänköalue Kazakstanin kumpumaan pohjoisosassa. Sen pituus idästä länteen on 400–450 ja leveys pohjoisesta etelään 200–250 kilometriä. Alueen keskikorkeus on 350–400 metriä. Korkein kohta on Kökşetau (947 metriä).

Kökşetaun ylänkö rajoittuu pohjoisessa Länsi-Siperian alankoon, idässä Sıletın tasankoon, etelässä Atbasarin tasankoon ja Išimjoen laaksoon sekä lännessä Turgain laakioon. Se koostuu lukuisista erillisistä matalista vuorista ja kukkuloista. Pitkään jatkunut rapautuminen on muovannut erikoisia kalliomuodostelmia. Alueen hyötykaivannaisiin kuuluvat kulta, rautamalmi, kivihiili ja ruskohiili.

Ylängön vuotuinen sademäärä on 400 millimetriä. Sieltä saavat alkunsa monet Išimin sivujoet, pohjoisessa Qamysaqty ja Şağalaly sekä idässä Sıletı. Alueella on makea- ja suolavetisiä järviä kuten Imantau, Zerendı, Burabai ja Şortandy.

Ylängön rinteillä kasvaa mäntyjä, koivuja ja muita lehtipuita sekä arovyöhykkeelle tyypillistä pensas- ja ruohokasvillisuutta. Jokilaaksoissa ja järvien rannalla on niittyjä. Alueella sijaitsevat Burabain ja Kökşetaun kansallispuistot. Se on suosittu lomanviettopaikka ja retkeilykohde.

## Lähteet
Araken Patusca

**Abraham Patusca da Silveira** (17. heinäkuuta 1905 Santos – 24. tammikuuta 1990) oli brasilialainen jalkapalloilija, joka pelasi hyökkääjän pelipaikalla. Hän oli pituudeltaan 173-senttimetrinen. Patusca pelasi Brasilian A-maajoukkueessa yhden ottelun, joka tuli vuoden 1930 MM-kilpailuista Jugoslaviaa vastaan.

Patusca pelasi koko seurauransa Brasiliassa ja edusti Santosia, Paulistanoa ja Flamengoa.

## Lähteet
Ghost Gang

**Ghost Gang** oli tanskalainen vuonna 1999 perustettu purukumipopyhtye. Sen pääsolistina toimi Toy-Boxissakin laulava Aneela Mirza. Ghost Gang teki coverin ruotsalaisyhtye Caramban kappaleesta ”Hubba Bubba Zoot Zoot”. Single sai melko paljon suosiota.

## Kokoonpano
* Angry Ghost (Vihainen Haamu)
* Don't Care Ghost (Ei Kiinnosta -Haamu)
* Sexy Ghost (Seksikäs Haamu)
* DJ Happy Ghost (DJ Iloinen Haami)
* Invisible Ghost (Näkymätön Haamu)

## Lähteet
San Pedro de Macorís

**San Pedro de Macorís** on kaupunki ja kunta Dominikaanisessa tasavallassa pääkaupunki Santo Domingosta itään. Kaupungin asukasluku vuonna 2022 oli 217&nbsp;523.

## Maantiede

San Pedro de Macorís sijaitsee Dominikaanisen tasavallan San Pedro de Macorísin provinssissa maan pääkaupunki Santo Domingon itäpuolella. Kaupungin läpi kulkee Higuamojoki.

## Historia
San Pedro de Macorísin nimen alkuperästä ei ole täyttä varmuutta. Pedro saattaa viitata Pyhään Pietariin tai presidentti Pedro Santanaan. Macorís saattaa puolestaan viitata *macorix*-heimon tainoihin ja siitä tuli myöhemmin paikannimi. Nykyisen kaupungin alue kuului Higüeyn tainojen päällikkökuntaan.

Nykyinen kaupunki perustettiin vuonna 1822. Ensimmäiset asukkaat olivat lähteneet Santo Domingon itäosista pakoon kaupunkia miehittäneitä haitilaisia. Siirtolaiset asettuivat hyttysten ja auringon mukaan nimetylle Mosquito y Solin lahdelle Higuamojoen länsirannalle lähellä joen suuta. Paikka siireettiin myöhemmin joen itärannalle. Dominikaanisen tasavallan itsenäistyttyä kaupunki alkoi kasvaa sokeriteollisuuden nousun myötä. Siirtolaisia tuli kotimaan lisäksi ulkomailta. Englanninkieliseltä Karibialta tulleita mustia siirtolaisia kutsuttiin nimellä *cocolos*. Muuttajien joukossa oli myös esimerkiksi kuubalaisia, kiinalaisia, arabeja ja espanjalaisia. 1800-luvun lopulla kaupungissa oli noin 5&nbsp;000 asukasta. Vuonna 1858 kaupungin nimeen lisättiin "San Pedro". 

1900-luvun alkupuolella kaupunkiin alkoi saapua maan ensimmäiset säännölliset lentoreitit, kun vesilentokoneet alkoivat laskeutua Higuamojoelle vuodesta 1924. Lentoliikenteen ohella kaupnugin satamasta oli laivayhteyksiä Eurooppaan ja Yhdysvaltoihin. 1930-luvun lama oli huomattava isku kaupungille, joka alkoi taantua. Topimuinen alkoi vasta 1970-luvulla, jolloin perustettiin yliopisto Universidad Central del Este (UCE) ja vapaakauppa-alue.

## Talous

Sokeriteollisuus on muodostanut San Pedro de Macorísin talouden perinteisen kulmakiven. Kaupungissa on myös vapaakauppa-alue. Matkailun merkitys on ailahdellut. Lähellä sijaitsee suurimmaksi osaksi hylätty Juan Dolion rantalomakohde.

## Väestö

San Pedro de Macorísin asukasluku oli vuoden 2022 väestönlaskennan mukaan 217&nbsp;523.

## Lähteet
UFC 309

**UFC 309: Jones vs. Miocic** oli vapaaottelutapahtuma, joka järjestettiin 17. marraskuuta 2024 New Yorkissa. Tapahtuman pääottelussa Jon Jones puolusti raskaansarjan mestaruusvyötään ensimmäisen kerran. Vastaan asettui entinen raskaansarjan mestari Stipe Miocic. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Jon Jones, Ramiz Brahimaj, ja Oban Elliott**
***Illan kamppailu: Charles Oliveira vs. Michael Chandler**
## Lähteet
https://www.ufc.com/event/ufc-309

https://mmajunkie-eu.usatoday.com/story/sports/ufc/2024/11/17/ufc-309-post-event-facts-jon-jones-enhances-goat-resume-more-records/76386143007/
### Viitteet
John Clarke

**John Clarke** (s. 10. helmikuuta 1942 Cambridge)  on syntyjään brittiläinen, pitkään Yhdysvalloissa työskennellyt fyysikko. Hän rakensi yhdessä Michel Devoret'n ja John Martinisin kanssa 1980-luvulla laitteita, joilla voi tutkia  kvanttimekaniikan eri ilmiöitä. Kolmikko palkittiin Nobelin fysiikanpalkinnolla vuonna 2025.

Clarke työskentelee Kalifornian yliopistossa Berkeleyssä.

## Lähteet
Michel Devoret

**Michel Devoret** (s. 1953 Pariisi) on syntyjään ranskalainen, pitkään Yhdysvalloissa työskennellyt fyysikko. Hän rakensi yhdessä John Clarken ja John Martinisin kanssa 1980-luvulla laitteita, joilla voi tutkia  kvanttimekaniikan eri ilmiöitä. Kolmikko palkittiin Nobelin fysiikanpalkinnolla vuonna 2025.

Devoret valittiin Ranskan tiedeakatemiaaan vuonna 2007.

## Lähteet
Titanium La Portada

**Titanium La Portada** on Chilen pääkaupungissa Santiagossa sijaitseva pilvenpiirtäjä, joka on toimistokäytössä. Rakennus on korkeudeltaan 195-metrinen, ja siinä on 55 kerrosta. Torni on lokakuussa 2025 Chilen toiseksi korkein rakennus. Se rakennettiin vuosina 2007–2010, ja sen päämateriaali on betoni.

Titanium La Portada on saanut energiaystävällisyydestään kultaisen LEED-sertifikaatin.

## Lähteet

## Aiheesta muualla
Maastoren

**Maastoren** on Rotterdamissa Alankomaissa sijaitseva 165-metrinen pilvenpiirtäjä, joka on lokakuussa 2025 Alankomaiden toiseksi korkein rakennus. Torni rakennettiin vuosina 2006–2010, ja se on toimistokäytössä. Rakennuksen päämateriaali on betoni.

## Lähteet

## Aiheesta muualla
Stepnogorsk

**Stepnogorsk** () on piiritasoinen kaupunki Aqmolan alueella Kazakstanissa. Se sijaitsee Sıletıjoen vasemmalla rannalla 220 kilometriä alueen pääkaupungista Kökşetausta kaakkoon. Kaupungissa oli 48&nbsp;510 ja kaupunkialueella 66&nbsp;436 asukasta vuonna 2025.

Stepnogorsk on perustettu uraaniesiintymän yhteyteen vuonna 1960. Siitä tuli kaupunki vuonna 1964. Stepnogorsk oli neuvostoaikana suljettu hallintoalue, josta käytettiin myös nimiä Tselinograd-25 ja Makinsk-2. Kaupungin tärkein yritys oli ydinaseisiin uraania valmistanut kaivos- ja kemian kombinaatti. Sen lähistöllä toimi vuodesta 1970 lähtien myös mikrobiologian laitos Progress, jossa kehiteltiin biologisia aseita.

Stepnogorskin kautta kulkee Ereimentaun ja Makinskin välinen maantie sekä Ereimentausta Zaozernyiin johtava rautatie. 1990-luvun lamasta toipunut kaupunki tuottaa lähes kolmasosan Aqmolan alueen teollisuustuotannosta. Sen tärkeimmät yritykset ovat uraania louhiva ja rikastava kaivos- ja kemian kombinaatti, kuulalaakeritehdas ja Qazaqaltynin kultakaivos. Kaupungissa on myös kemian tehdas, lämpövoimala ja kasvihuoneyrityksiä. 

Kaupunki koostuu etupäässä neuvostoaikaisista väljästi rakennetuista kerrostalolähiöistä. Asukkaista 45,2 prosenttia on kazakkeja, 39,0 prosenttia venäläisiä, 5,1 prosenttia ukrainalaisia ja 3,8 prosenttia saksalaisia (vuonna 2025). Nähtävyyksiin kuuluvat kotiseutumuseo sekä lähiseudulla sijaitsevat Bestöben kanjoni ja Sıletın tekojärvi.

## Lähteet

## Aiheesta muualla
* Kaupungin sivusto
Rildo

**Rildo da Costa Menezes** (23. tammikuuta 1942 Recife – 16. toukokuuta 2021), josta käytetään myös nimeä **Rildo**, oli brasilialainen jalkapalloilija. Hän pelasi vasemman laitapuolustajan pelipaikalla ja oli pituudeltaan 172-senttimetrinen. Rildo pelasi 39 ottelua Brasilian A-maajoukkueessa ja teki niissä yhden maalin.

Rildo pelasi ensimmäisen A-maaottelunsa toukokuussa 1963 ystävyysottelussa Alankomaita vastaan. Hän pelasi vuoden 1966 MM-kilpailuissa ottelun Portugalia vastaan ja viimeisteli samaisessa ottelussa maajoukkueuransa ainoan maalin. Rildon maajoukkueotteluista 32 tuli ystävyysotteluista, kuusi MM-karsinnoista ja yksi MM-lopputurnauksesta.

Rildo pelasi seuraurallaan Brasilian lisäksi Yhdysvalloissa.

## Lähteet
Manga (jalkapalloilija)

**Haílton Corrêa de Arruda** (26. huhtikuuta 1937 Recife – 8. huhtikuuta 2025), josta käytetään myös nimeä **Manga**, oli brasilialainen jalkapalloilija. Hän pelasi maalivahdin pelipaikalla ja oli pituudeltaan 186-senttimetrinen. Manga pelasi 13 ottelua Brasilian A-maajoukkueessa.

Manga pelasi ensimmäisen A-maaottelunsa kesäkuussa 1965 ystävyysottelussa Länsi-Saksaa vastaan. Hän pelasi vuoden 1966 MM-kilpailuissa Portugalia vastaan. Loput hänen maajoukkueotteluistaan tulivat ystävyysotteluista.

Manga voitti urallaan Brasilian, Uruguayn ja Ecuadorin liigamestaruuksia.

## Lähteet
Suomi-sarjan kausi 2001–2002

**Kausi 2001–2002** oli jääkiekon Suomi-sarjan kolmas. 

Sarjassa pelasi kuusitoista joukkuetta, jotka oli jaettu kahteen lohkoon. Kummankin lohkon neljä parasta etenivät pudotuspelivaiheeseen, jonka kaksi parasta pääsi pelaamaan ensi kauden Mestis-paikasta. 

Kummankin lohkon viimeinen joutui putoamiskarsintaan. 

## Runkosarja

### Etelälohko

### Pohjoislohko

## Pudotuspelit
### 1. kierros

### 2. kierros

## Suomi-sarjan mestaruus ja Mestis-karsinta
Hokki voitti Suomi-sarjan mestaruuden ja nousi seuraavaksi kaudeksi Mestikseen. 

## Suomi-sarjan karsinta

JHT ja Karhu-Kissat putosivat II-divisioonaan.

## Lähteet
*
John Martinis

**John Martinis** (s. 1958)  on yhdysvaltalainen fyysikko. Hän rakensi yhdessä John Clarken ja Michel Devoret'n kanssa 1980-luvulla laitteita, joilla voi tutkia kvanttimekaniikan eri ilmiöitä. Kolmikko palkittiin Nobelin fysiikanpalkinnolla vuonna 2025.

Martinis on opiskellut Kalifornian yliopistossa Berkeleyssä ja työskennellyt Yhdysvaltain standardisointi- ja teknologiainstituutti NIST:ssä, jossa hän paneutui Coulombin saarron perusfysiikkan ymmärtämiseen ja työskenteli tämän ilmiön hyödyntämiseksi uuden elektronien laskemiseen perustuvan sähköstandardin luomiseksi. Vuonna 2014 Martinis lähti töihin Googleen johtamaan heidän Google Sycamore -kvanttilaitteistohankettaan. Tämän tutkimuksen tavoitteena oli rakentaa ensimmäinen käyttökelpoinen kvanttitietokone.

## Lähteet

## Aiheesta muualla
UFC 308

**UFC 308: Topuria vs. Holloway** oli vapaaottelutapahtuma, joka järjestettiin 26. lokakuuta 2024 Abu Dhabissa. Tapahtuman pääottelussa Ilia Topuria puolusti höyhensarjan mestaruusvyötään ensimmäistä kertaa. Vastaan asettui höyhensarjan entinen mestari Max Holloway. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Ilia Topuria, Khamzat Chimaev, ja Sharabutdin Magomedov**
***Illan kamppailu: Mateusz Rębecki vs. Myktybek Orolbai**
## Lähteet
https://www.ufc.com/event/ufc-308

https://mmajunkie-eu.usatoday.com/story/sports/ufc/2024/10/27/ufc-308-post-event-facts-ilia-topuria-history-knockout-max-holloway-history-record/75882266007/
### Viitteet
Karl Gustaf Sivenius

**Karl Gustaf Sivenius** (1837–1901) oli suomalainen rakennusmestari ja suururakoitsija. Hän sai ammattikoulutuksensa muurarina ja työnjohtajana Helsingissä ja perusti oman rakennusliikkeensä vuonna 1878.

Siveniuksen rakennuttamia taloja ovat muun muassa seuraavat:

* Valtionrautateiden talo silloisen Hakasalmenkadun, nykyisen Keskuskadun, ja Kaivokadun kulmassa
* Suomenkielinen tyttökoulu
* Semigradskyn pientenlastenkoulu 
* Johanneksen kirkko 
* Kansallisosakepankin talo 
* Säätytalo
* Valtionarkisto
* Helsingin panttilaina o.-y:n kaksi taloa
* Uuden Suomen talo. 

## Lähteet
Ohlsdorfin rautatieasema

**Ohlsdorf** on rautatieasema Hampurissa, saksassa jota palvelevat S-Bahnin linja S1 ja metron linja U1. S-Bahnin asema avattiin 5. joulukuuta 1906, ja metroasema avattiin 1. joulukuuta 1914. Asemaa käyttää arkisin 31 892 matkustajaa päivässä.

## Historia

### S-Bahn asema
Ohlsdorfin hautausmaan yhdistämiseksi täällä valittiin muun muassa Hampuri-Altonan kaupunki- ja esikaupunkijunan niin sanotun yhdyslinjan jatkeen päätepiste, ja asema, nykyinen S-Bahn-asema, avattiin 5. joulukuuta 1906. Asema rakennettiin vuosina 1904-1906.

Tammikuuhun 1918 asti Stadt- und Vorortbahnia, josta myöhemmin tuli S-Bahn, jatkettiin Ohlsdorfin kautta Poppenbütteliin. Bentseenivaunuja käytettiin vuoteen 1920 asti, koska ensimmäisen maailmansodan sodanjälkeisenä aikana ilmajohtoihin ei ollut riittävästi kuparia.

S-Bahnin laiturin yläpuolella oleva asemahalli purettiin 1970-luvulla. 

S-Bahn aseman kunnostus tapahtui S-Bahnin lentoaseman haaran avaamisen yhteydessä vuonna 2008 ja sen jälkeen. Tässä yhteydessä laiturin pohjoispäähän asennettiin hissi, joka otettiin käyttöön vuonna 2011.

### Metroasema
Metroasema rakennettiin vuosina 1912-1914 S-Bahn aseman laiturin länsipuolelle, ja se otettiin käyttöön 1. joulukuuta 1914. Vuosina 1916-1917 rakennettiin toinen laituri uudelle Langenhornin rautatielle Ochsenzollin suuntaan. Ensimmäisen maailmansodan vuoksi tämä uusi Hampurin valtionrautatie Langenhorniin otettiin alun perin väliaikaisesti käyttöön 5. tammikuuta 1918 höyryvetureilla ja -vaunuilla, ja se avattiin vasta vuonna 1921 sähkökäyttöön. Vuodesta 1926 lähtien myös läpikulkujunia oli yhä enemmän, joten Langenhornista Ohlsdorfin keskustaan saapuvia junia ei enää tarvinnut vaihtaa. Vuonna 1937 kaksi keskimmäistä raidetta poistettiin ja metroaseman molemmat laiturit yhdistettiin, mikä selittää nykyisen metrolaiturin suuren leveyden ja erilliset laiturikatot.

Vuosina 1953-1955 metroasema peruskorjattiin. Muun muassa aseman lippuhalli ja Im Grünen Grund -kadun läntinen uloskäynti suunniteltiin uudelleen ja niiden seinät päällystettiin valkoisilla laatoilla. Vuonna 1962laiturin pohjoispuolella oleva kääntöraide uusittiin. Vuoden 1970 tienoilla eteläpäädyn laituria pidennettiin hieman 9-vaunuisten junien liikennöinnin mahdollistamiseksi.

Vuonna 2001 asema kunnostettiin, Sen uloskäynnille asennettiin rampit ja laiturille asennettiin hissi.

## Lähteet
Ereimentau

**Ereimentau** () on Kazakstanin kumpumaahan kuuluva matala vuoristo Aqmolan ja Qarağandyn alueilla Kazakstanissa. Sen pituus lounaasta koilliseen on 100 kilometriä ja leveys 30 kilometriä. Korkein kohta on Aqdyñ (901 metriä).

Vuoristo toimii Öleñtın ja Şıdertın vedenjakajana. Sen rinteillä on aroa ja niittyjä sekä paikoin haapa- ja koivumetsiä. Eläinkuntaan kuuluvat aasianmetsäkauris, argaali, korsakki, jänis, orava, siiseli, murmeli ja kärppä. Alueella sijaitsee Būirataun kansallispuisto.

## Lähteet
Popi Kissa

**Popi Kissa** () on lastenohjelma. Se kertoo Popi-kissan ja hänen eläinystäviensä seikkailuista. He matkustavat erilaisilla kulkuneuvoilla.

## Lähteet
Saint-Chaptes

**Saint-Chaptes** () on kunta Ranskan eteläosassa Gardin departementissa Oksitanian alueella. Se sijaitsee Gardonjoen varrella, noin 21 kilometriä Nîmesin kaupungista pohjoiseen.

Saint-Chaptesissa on kaksi linnaa, joista toinen, Château de la Tour, sijaitsee noin kilometrin päässä kylästä. Linnan neliönmuotoinen torni pystytettiin noin vuonna 1212. Sen tarkkaa alkuperää ei tiedetä. Tornin vieressä olevan linnan vanhimman osan uskotaan olleen temppeliherrojen käytössä. Linna säilytti alkuperäisen ulkonäkönsä viiden vuosisadan ajan, kunnes sitä uudistettiin 1700-luvulla.

Kylän keskustassa oleva linna on Château de Saint-Chaptes. Alkuperäisestä keskiaikaisesta linnasta on jäljellä vain vähän, ja siinä on myöhemmin linnan uudelleenkäytetyistä kivistä rakennettuja rakennuksia. Linnan ensimmäisessä kerroksessa on salonki, jossa Ranskan kuningas Ludvig XIII ja kardinaali Richelieu ottivat Alais'n rauhan jälkeen vastaan protestanttien edustajat, ja he viipyivät linnassa 29. kesäkuuta - 2. heinäkuuta 1629. Linnan näkyvin osa on kaksi erikokoista pyöreää tornia, jotka reunustavat sisäänkäyntiporttia.


Tiedosto:St chaptes le chateau de la Tour 1.jpg|Château de la Tour.
Tiedosto:Saint Chaptes-Château-Porte du château-20140501.jpg|Château de Saint-Chaptes.


## Tunnettuja kuntalaisia
*Hippolyte Triat (1812-1881), voimamies

## Lähteet

## Aiheesta muualla
Suomi-sarjan kausi 2002–2003

**Kausi 2002–2003** oli jääkiekon Suomi-sarjan neljäs. 

Sarjassa pelasi kahdeksantoista joukkuetta, jotka oli jaettu kahteen lohkoon. Kummankin lohkon neljä parasta etenivät yksikierroksiseen pudotuspelivaiheeseen, jonka voittajat pääsivät pelaamaan ensi kauden Mestis-paikasta. 

Kummankin lohkon kaksi viimeistä joutui putoamiskarsintaan. 

Suomi-sarjan oli tarkoitus laajentua edellisen kauden kuudestatoista joukkueesta kahteenkymmeneen. Samalla edellisillä kausilla käytössä olleet pohjois- ja etelälohko muutettiin itä-länsiakselille. Lohkojaon muuttumisen seurauksena IPK ja VaPS jättäytyivät pois sarjasta. Vetäytyneitä seuroja ei korvattu, joten kausi pelattiin lopulta läpi kahdeksallatoista joukkueella. 

## Runkosarja

### Länsilohko

### Itälohko

## Pudotuspelit

## Suomi-sarjan mestaruus ja Mestis-karsinta
HC Salamat nousi seuraavaksi kaudeksi Mestikseen. UJK putosi Suomi-sarjaan. 

Suomi-sarjan mestaruus päätettiin samassa sarjassa. Se jaettiin karsintasarjaan osallistuneiden Suomi-sarjajoukkueiden keskinäisten otteluiden perusteella. Mestaruuden voitti SaPKo, vaikkei se ollutkaan sarjanousija. 

## Suomi-sarjan karsinta
AaKoo putosi II-divisioonaan.

## Lähteet
Diego Lopes

**Diego Lopes da Silva** (s. 30. joulukuuta 1994) on brasilialainen vapaaottelija, joka ottelee UFC:ssä. Lopesin painoluokka on höyhensarja ja hän on otellut kahdesti höyhensarjan mestaruudesta.

## Ammattilaisottelut

## Lähteet
San Juan de la Maguana

**San Juan de la Maguana** tai lyhyemmin vain **San Juan** on kaupunki ja kunta Dominikaanisen tasavallan länsiosassa. Sen asukasluku vuonna 2022 oli 143&nbsp;009.

## Maantiede

San Juan de la Maguana sijaitsee Dominikaanisen tasavallan länsiosassa San Juanin provinssissa. Ympäröivä alue on San Juanin laaksoa Codillera Centralin vuorilla. Kaupungin vierestä virtaa San Juan -joki.

## Historia
Nykyisen kaupungin alue oli ennen eurooppalaisten saapumista tainojen Maguanan päällikkökuntaa (*cacicazgos*). Nimen on esitetty tarkoittavan pientä tasankoa. Päällikkö Caonabo teki vastarintaa espanjalaisten saavuttua Hispaniolaan.

Kaupungin perusti Diego Velázquez Nicolás de Ovandon määräyksestä vuoden 1504 paikkeilla. Kaupunki alkoi kasvaa nopeasti ympäröivän hedelmällisen maatalousalueen avulla. Jo varhain seudulla alettiin kasvattamaan sokeriruokoa. Paikka jouduttiin kuitenkin hylkäämään nopeasti karanneiden orjien tehdessä hyökkäyksen kaupunkiin vuonna 1550. Hyökkäyksen jälkeen jäljelle vielä jäänyt kaupunki tuhoutui maanjäristyksessä. Antonio de Ovalle perusti kaupungin uudestaan vuonna 1592, mutta se tuhoutui jälleen englantilaisten hyökkäyksessä. 1600-luvulla alue tyhjennettiin muun rajaseudun tapaan osana keskushallinnon yrityksiä hallita laitonta kaupankäyntiä. Tuolloiset asukkaat siirrettiin Bayaguanaan lähellä Santo Domingoa.

Kuten aikaisemmin, vanha kaupunki asutettiin ajan kanssa uudelleen. Vuonna 1733 siitä tehtiin oma kuntansa. Vuonna 1861 espanjalaiset teloittivat La Trinitarian johtoon kuuluneen Francisco del Rosario Sánchezin San Juanissa. Yhdysvaltalainen merijalkaväki miehitetti Dominikaanisen tasavallan 1900-luvun puolella ja heidän joukkonsa surmasivat heidän vastaisensa messiaanisen johtaja Mateo Olivorion vuonna 1922. Hänen liikkeensä seuraajat vaikuttivat alueella vielä myöhemmin. Vuonna 1962 Dominikaanisen tasavallan turvallisuusjoukot surmasivat liikkeen jäsniä Palma Solan verilöylyssä.

## Väestö
San Juan de la Maguanan asukasluku oli vuoden 2022 väestönlaskennan mukaan 143&nbsp;009.

## Lähteet
Michael Chandler

**Michael Chandler Jr.** (s. 24. huhtikuuta 1986) on yhdysvaltalainen vapaaottelija, joka ottelee UFC:ssä. Chandlerin painoluokka on kevytsarja. Chandler on entinen Bellatorin kevytsarjan mestari ja yliopistotason painija. 

## Ammattilaisottelut

## Lähteet

* https://www.espn.com/mma/fighter/_/id/2504988/michael-chandler
* https://www.tapology.com/fightcenter/fighters/mike-chandler
* https://mutigers.com/sports/wrestling/roster/michael-chandler/27064
Atbasar

**Atbasar** () on kaupunki ja Atbasarin piirin hallinnollinen keskus Aqmolan alueella Kazakstanissa. Se sijaitsee Išimin sivujoen Jabain oikealla rannalla 232 kilometriä Astanasta luoteeseen. Kaupungissa oli 30&nbsp;152 asukasta vuonna 2025.

Atbasar on perustettu vuonna 1846. Vuodesta 1878 se oli kaupunki ja kihlakunnan keskus, jossa pidettiin vuosittain suuret markkinat. Atbasar sai kaupunginoikeudet uudelleen vuonna 1928. Vuonna 1940 rakennettiin kaupungin kautta kulkeva Astanan ja Kartalyn välinen rautatie, ja toisen maailmansodan aikana kaupunkiin siirrettiin Neuvostoliiton muilta alueilta teollisuutta.

Atbasarissa toimii veturivarikko sekä elintarvike- ja rakennustarviketeollisuutta. Sen ympäristö on tärkeä viljanviljelyalue. Kaupungissa on kotiseutumuseo.

## Lähteet

## Aiheesta muualla
* Atbasarin piirin sivusto
Vejstrup

**Vejstrup** on taajama Svendborgin kunnassa Tanskassa. Taajamassa oli 407 asukasta vuoden 2025 alussa.

## Väestökehitys

## Lähteet

## Aiheesta muualla
Rafael Fiziev

**Rafael Fiziev** (s. 5. maaliskuuta 1993) on azerbaidžanilainen vapaaottelija, joka ottelee UFC:ssä. Fizievin painoluokka on kevytsarja. Fiziev on myös entinen thainyrkkeilijä ja potkunyrkkeilijä.

## Ammattilaisottelut

## Lähteet

* https://www.tapology.com/fightcenter/fighters/108035-rafael-fiziev
* https://www.espn.com/mma/fighter/_/id/4339488/rafael-fiziev
* https://www.lowkickmma.com/was-rafael-fiziev-a-good-muay-thai-fighter/
Leslie Feinberg

**Leslie Feinberg** (1. syyskuuta 1949 – 15. marraskuuta 2014) oli yhdysvaltalainen transsukupuolisten asioita ajanut aktivisti, puhuja ja kirjailija.

Feinberg varttui Buffalossa. Hän liittyi 1960-luvun loppupuolella Workers World Partyyn ja työskenteli toimittajana *Workers World* -lehdessä, vuodesta 1995 toimituspäällikkönä. Hän osallistui näkyvästi antirasistiseen ja sodanvastaiseen aktivismiin 1960–1970-luvun vaihteessa. Feinberg julkaisi kaksi pamflettia vuosina 1980 ja 1992. Laajempaa huomiota hän sai osittain omaelämäkerrallisella teoksellaan *Stone Butch Blues* (1993), joka toi hänelle Lambda-kirjallisuuspalkinnon ja American Library Associationin Gay & Lesbian Book Awardin. Feinbergin myöhäisempi kaunokirjallinen teos oli *Drag King Dreams* (2006). Hän julkaisi myös tietokirjat *Transgender Warriors: Making History* (1996) ja *Trans-Liberation: Beyond Pink and Blue* (1998). Vuonna 2009 Feinberg julkaisi kirjana 25 artikkelia kokoelmassa *Rainbow Solidarity in Defense of Cuba*.

Feinberg määritteli itsensä vallankumoukselliseksi kommunistiksi ja sekulaariksi juutalaiseksi. Hän oli transsukupuolinen ja itsestään butch-luonnehdintaa käyttänyt lesbo. Feinbergin elämänkumppani oli professori Minnie Bruce Pratt. Pariskunta oli vuodesta 2011 lähtien muodollisesti avioliitossa New Yorkin ja Massachusettsin osavaltioissa. Feinbergille myönnettiin Starr King School for the Ministryn kunniatohtorin arvo. Hänet otettiin postuumisti National LGBTQ Wall of Honoriin vuonna 2019.

## Lähteet
Ereimentau (kaupunki)

**Ereimentau** () on kaupunki ja Ereimentaun piirin hallinnollinen keskus Aqmolan alueella Kazakstanissa. Se sijaitsee 440 kilometriä alueen pääkaupungista Kökşetausta kaakkoon. Kaupungissa oli 11&nbsp;856 asukasta vuonna 2025.

Ereimentau on perustettu Astanan ja Pavlodarin välisen rautatien rakentamisen yhteydessä vuonna 1948. Siitä tuli kaupunkimainen taajama vuonna 1952, piirikeskus vuonna 1955 ja kaupunki vuonna 1966.

Kaupungissa on rautatieasema ja rakennustarviketeollisuutta. Sen kautta kulkee rautatien lisäksi Astanan ja Pavlodarin välinen valtatie. Ereimentaun piirissä viljellään viljaa ja harjoitetaan karjanhoitoa. Siellä on myös kultakaivoksia ja elintarviketeollisuutta.

Ereimentaun nähtävyyksiin kuuluu kotiseutumuseo. Lähistöllä sijaitsevat Ereimentauvuoret ja Būirataun kansallispuisto.

## Lähteet

## Aiheesta muualla
* Ereimentaun piirin sivusto
Paddy Pimblett

**Patrick Mark Pimblett** (s. 3. tammikuuta 1995) on englantilainen vapaaottelija, joka ottelee UFC:ssä. Pimblettin painoluokka on kevytsarja. Pimblett on Cage Warriorsin höyhensarjan entinen mestari. 

## Ammattilaisottelut

## Lähteet
* https://www.espn.com/mma/fighter/_/id/4008549/paddy-pimblett
* https://www.tapology.com/fightcenter/fighters/36807-paddy-pimblett
Ragnar Klange

**Ragnar Georg Klange** (synt. **Andersson**; 8. lokakuuta 1893 Tukholma – 6. joulukuuta 1976 Tukholma) oli ruotsalainen näyttelijä. Vuosina 1932–1950 hän johti Tukholman työväentalon teatteria.
## Lähteet

## Aiheesta muualla
Sıletı

**Sıletı** () on joki Kazakstanin Aqmolan, Pavlodarin ja Pohjois-Kazakstanin alueilla. Sen pituus on 407 kilometriä ja valuma-alueen laajuus 18&nbsp;500 neliökilometriä.

Sıletı saa alkunsa Kazakstanin kumpumaan pohjoisosan lähteistä ja laskee kahtena haarana laskujoettomaan Sıletıteñızjärveen. Sen tärkeimmät sivujoet ovat Qoiandy, Aqjar, Jartas, Kedei, Şolaqqarasu ja Şilı. Jokilaakso on yläjuoksulla 500–700 metriä ja alajuoksulla 1,5–2 kilometriä leveä. Keskimääräinen virtaus on 5,4 kuutiometriä sekunnissa. Joen virtaukseen vaikuttaa Sıletın tekojärvi, joka on rakennettu muun muassa Stepnogorskin vesihuoltoa varten.

## Lähteet
Jakob Ulfeldt

**Jakob Ulfeldt** (k. 1593) oli tanskalainen valtaneuvos. Hän matkusti vuonna 1578 Aleksandroviin neuvottelemaan rauhaa Venäjän kanssa. Tarkoitus oli sopia Venäjän ja Norjan rajasta pohjoisessa sekä saada tunnustus sille, että Tanska omistaa Saarenmaan. Neuvottelut kuitenkin epäonnistuivat ja Frederik II kieltäytyi allekirjoittamasta sopimusehdotusta. Ulfeldt erotettiin ja hänen läänityksensä vedettiin takaisin. Ulfeldtillä oli samanniminen poika, Jakob Ulfeldt nuorempi (1567–1630), joka toimi valtakunnankanslerina.
## Lähteet

## Aiheesta muualla
Aníbal Ruiz

**César Aníbal Ruiz Leites** (30. joulukuuta 1942 Salto – 10. maaliskuuta 2017) oli uruguaylainen jalkapallovalmentaja. Hän valmensi Paraguayn maajoukkuetta vuoden 2006 MM-kilpailuissa.

Ruiz kuoli maaliskuussa 2017 sydänkohtaukseen Meksikossa.

## Lähteet
Rishab Rikhiram Sharma

**Rishab Rikhiram Sharma** (17. syyskuuta 1998 Delhi) on intialainen, bramiinitaustainen sitaristi.

Sharman eri genrejä edustavia kappaleita ovat muun muassa ”Chanakya” (2021), ”Roslyn” (2022), ”Tandavam” (2022), ”Kautilya” (2023), ”Text Me When You Reach” (2024) ja ”The Burning Ghat” (2025), jonka musiikkivideo on kuvattu Manikarnika Ghatissa, Intian Varanasissa sijaitsevassa hautauspaikassa. Perinteisiä raagoja ovat muun muassa ”Pancham Se Gara”, ”Puriya Kalyan”, ”Nat Bhairav” ja ”Tilak Kamod”.

Sharma kasvoi Delhissä. Hänen isänsä Sanjay Rikhiram Sharma on kielisoitinrakentaja. Hän alkoi soittaa ensin kitaraa ja noin 10-vuotiaana sai kokeilla sitaria. Aluksi hän harjoitteli isänsä kanssa, mutta siirtyi 12-vuotiaana 89-vuotiaan Ravi Shankarin oppilaaksi sen jälkeen kun Shankar oli nähnyt hänen soittoaan Youtubessa. Hän oli Ravi Shankarin viimeinen ja nuorin oppilas. Hän ehti olla Shankarin opetuksessa kaksi vuotta ennen Shankarin kuolemaa.

Sharma muutti New Yorkiin 17-vuotiaana vuonna 2015 opiskellakseen musiikkituotantoa ja taloustiedettä City University of New Yorkissa 2016–2020. Hän aloitti Sitar for Mental Health -projektin vuonna 2021. Projektiin kuuluvat konsertit sisältävät hengitysharjoituksia, meditaatiota ja vuorovaikutteista yleisökeskustelua, kun taas hänen ohjelmistonsa kattaa musiikkia perinteisistä raagoista Bollywood-lauluihin sekä Game of Thrones- ja Harry Potter -teemoihin. Sosiaalisen median Clubhouse-alustalla koronarajoitusten aikana henkilökohtaisena terapiana alkanut projekti on kasvanut maailmanlaajuisiksi kiertueiksi Yhdysvalloissa, Kanadassa, Etelä-Amerikassa, Euroopassa ja Intiassa. 

Sharma esiintyi presidentti Joe Bidenin ja varapresidentti Kamala Harrisin järjestämässä Diwali-juhlassa vuonna 2022 Valkoisessa talossa.

Sharman suvussa on ollut soitinrakentajia kolme sukupolvea taaksepäin. Isoisän isä Rikhi Ram Sharma alkoi valmistaa sitareja Lahoressa, josta toiminta siirtyi Delhiin Intian jaon yhteydessä 1947. Isoisä Bishan Dass Sharma myi Rikhi Ram & Sons -soitinkaupastaan sitarin ja muita intialaisia soittimia The Beatlesille, kun yhtye vieraili Intiassa 1966.

## Lähteet
* 

### Viitteet

## Aiheesta muualla
* Rishab Sharman LinkedIn-profiili
* Rishab Sharman kotisivu
Rasmus Pakarinen

**Rasmus Pakarinen** (s. 21. helmikuuta 2007 Helsinki) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä, mutta Pakarinen osaa pelata myös laidassa. Hänellä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Pakarinen aloitti jääkiekkoilun kolmevuotiaana Pieksämäen Pallo-Sepoissa. Hän siirtyi juniorina sittemmin varsinaiseen kasvattajaseuraansa Leppävirran Kiekko -75:een, josta Pakarinen siirtyi D-juniori-ikäisenä Kalevan Palloon. Hän toimi kaudella 2021–2022 seuran U16-joukkueen varakapteenina. Kaudella 2022–2023 Pakarinen oli pudotuspeleissä KalPan paras pistemies tehoilla 5+6=11. Hän voitti kauden päätteeksi U16 SM-pronssia. Kaudella 2024–2025 Pakarinen oli 15 osumallaan seuran U20-joukkueen kolmanneksi paras pistemies. Pudotuspeleissä hän jakoi viidellä osumallaan KalPan sisäisen maalipörssin voiton Akseli Pulkkasen kanssa. Pakarinen voitti myös koko U20 SM-sarjan tehotilaston lukemalla +12. Hän voitti kauden päätteeksi SM-pronssia.

Kaudella 2025–2026 Pakarinen nousi KalPan SM-liigajoukkueeseen. Hän teki miesten pääsarjadebyyttinsä Mestarien liigassa 7. lokakuuta 2025 vieraissa tšekkiläistä Mountfieldia vastaan, kun jatkopaikan varmistanut KalPa peluutti ottelussa useita U20-joukkueen pelaajia. Pakarinen merkittiin joukkueen kakkosketjun vasempaan laitaan Benjamin Korhosen ja Konsta Kapasen viereen. Hän sai ottelussa peliaikaa 16.23 minuuttia. Pakarinen sai myös syöttöpisteen Kapasen tekemään voittomaaliin KalPan voitettua ottelun lukemin 5–1. SM-liigadebyyttinsä hän teki 9. tammikuuta 2026 Vaasan Sportia vastaan, kun KalPan kokoonpanosta puuttui hyökkääjiä loukkaantumisten vuoksi. Pakarinen merkittiin joukkueen nelosketjun vasempaan laitaan Jaakko Lantan ja Otto Mykrän viereen. Hän sai ottelussa jääaikaa 6.57 minuuttia ja hänelle merkittiin teholukema +1.

### Maajoukkueura
Pakarinen pelasi alle 18-vuotiaiden MM-kilpailuissa vuonna 2025. Hän oli avausottelun Suomen kokoonpanon ulkopuolella, mutta alkulohkon toisessa ottelussa Norjaa vastaan Pakarinen teki kaksi maalia ja yhden syöttöpisteen, kun Suomi voitti ottelun lukemin 7–1. Hänet valittiin joukkueensa ottelun parhaaksi pelaajaksi. Pakarinen teki lopulta neljässä ottelussa tehot 4+1=5. Hän oli Suomen paras maalintekijä. Yhteensä Pakarinen on pelannut kolme nuorten ja 21 poikien maaottelua.

## Tilastot

## Lähteet
*
*

### Viitteet
Hornslet

**Hornslet** on taajama Syddjursin kunnassa Tanskassa. Taajamassa oli 6&nbsp;420 asukasta vuoden 2025 alussa.

## Väestökehitys

## Lähteet

## Aiheesta muualla